عبد الباری فرنگی محلی

**مولانا عبد الباری فرنگی محلی** ایک ہندوستانی عالم تھے، دین جنھوں نے تحریک آزادی ہند کے دوران میں انگریز سرکار کے خلاف جہاد کا فتوی جاری کیا تھا۔ وہ اپنے زمانے کے جید علما اور مدرسین میں سے ایک تھے۔

## ولادتِ
ان کی ولادت لکھنؤ کے فرنگی محل میں 10 ربیع الثانی 1295ھ بروز جمعہ بمطابق12 اپریل1878ء میں ہوئی تھی۔

## خاندان
ان کا خاندان 1692ء میں مغل فرمانروا اورنگزیب عالمگیر کی مدد سے لکھنؤ آ کر فرنگی محل میں بس گیا تھا۔ یہ گھرانہ علم و عرفان کا گہوارہ تھا، جس نے برصغیر میں کئی اہم علما پیدا کیے۔ خاندان کے کچھ افراد اترپردیش، حیدرآباد، دکن اور دیگر مقامات پر پھیل گئے تھے اور اسی وجہ سے خاندان کے مریدوں کا حلقہ کافی وسیع ہو گیا تھا۔ مہاتما گاندھی بھی آپ کا احترام کرتے تھے اور دونوں کے بیچ کئی خطوط کا تبادلہ عمل میں آیا تھا۔
## بیعت و خلافت
آپ سلسلہ قادریہ میں شاہ عبد الرزاق ہانسوی کے حلقہ ارادت میں داخل ہوئے اور تمام سلاسل کی اجازت و خلافت ملی تھی اور آپ حاجی وارث علی شاہ کے خاص دوستوں میں سے ایک تھے ۔

## کارہائے نمایاں
* انھوں نے عالمی سطح پر وہابی تحریک کے حامیوں کی جانب سے بزرگانِ دین اور صحابہ کرام کی قبور کی مسماری کے خلاف آواز اُٹھائی تھی۔ 
* انھوں نے تحریک خلافت میں نمایاں کردار ادا کیا۔ انھوں نے انگریز حکومت کے خلاف جہاد کا فتوٰی جاری کیا تھا، جس کی پاداش میں فرنگی محل کے بعض علما کو پھانسی کی سزا دی گئی تھی۔
* دیگر مسلمان رہنماؤں کی طرح فرنگی محل کے مولانا عبدالباری بھی ابتدائی طور پر ہندو مسلم اتحاد کے داعی تھے، انھوں نے 1920ء میں گاندھی کو ہندوؤں اور مسلمانوں کا مشترکہ قائد قرار دیا تھا۔
* گاندھی کے علاوہ مولانا ابوالکلام آزاد، مولانا شوکت علی، سروجنی نائیڈو اور جواہر لعل نہرو جیسے مشاہیر فرنگی محل کی سماجی اہمیت کے پیش نظر یہاں آتے رہے تھے۔ گاندھی نے فرنگی محل میں چند دن قیام بھی کیا۔ وہ کمرہ جہاں وہ ٹھہرے تھے ان کی یاد میں وقف کیا گیا ہے۔ 
## تصنیفات
آپ کی علمی یادگاروں کی فہرست خاصی طویل ہے حدیث تفسیر، فقہ، اصول فقہ، فرائض منطق، فلسفہ، صرف نحو، سیر، ادب اور سلوک و تصوف میں تصنیفات کیں

* (1) فیض القادر فی تفسیر آیہ الفاخر
* (2) بیان القرآن
* (3) تفسیر الطاف الرحمن۔
* (4) الآثارامحمد ی
* (5) الآثارالمتصلہ
* (6)الدررالباہرہ فی الاحادیث المتواترہ
* (7) صفاء الصدور
* (8) راحة الفواد
* (9) الارشاد في الاسناد
* (10) الباقیات الصالحات
* (11) الهياكل المعنوية في شمائل النبوية
* (12) اربعین حدیث (3 عدد)
* (13) آثار الامة
* (14) الاربعين الزاجرہ في الحوادث الحاضرہ
* (15) المذہب الموئد بما ذہب الیہ احمد
* (16) ہدیۃالطیبہ لصلۃ ابن ابی شیبہ
* (17) الذہب عن ابی حذیفہ بماطعن بہ ابن قتیبہ۔
* (18) الانصاف في الاوقاف
* (19) الدرر الفاخر والذرية الطاہرہ
* (20) العمل المغفور في زيارة القبور
* (21) رحمت الغفور
* (22) خير الزاد
* (23) الفیض الرحمانی
* (24) قرة العين
* (25) حیات اولی الالباب
* (26)الخطر
* (27) رسالة في تحقيق الجزية
* (28) احقاق ساع
* (29) احسن القربات
* (30) رجم الشيطان
* (31)غاية المامول
* (32)القول المؤئد
* (33) کشف الحال
* (34) طعن الانسان
* (35) تعلیق المختار
* (36) رسالة في مسائل الطهارة
* (37) ذب الطاعنين
* (38) خير الدعا
* (39) الحرز المصنون
* (40) رحمت الامۃ
* (41) صرع الجان
* (42) فتاوی قیام الملت والدین
* (43) تعليق الازبار
* (44) البيان المسلم في ترجمة الكلام المبرم في نقص القول الحكم
* (45)العمل الماجور بترجمة المبرور في رد القول المنصور
* (46) الحج المغفور بترجمة السعی مشکور فی ردالمذ ہب الماثور
* (47) محاسن جمیلہ
* (48) صوت الایمان
* (49) رسائل متعلق ذی البقرۃ
* (50) لا صلاح۔
* (51) ملهم الملکوت شرح مسلم الثبوت
* (52) نہایت الانكشاف في درایة الاختلاف
* (53)اعجاز الابصار شرح المنار۔
* (54) کتاب الفرائض
* (55)حاشیہ سراجیہ
* (56) الاظہار فی تور بیت الاماءالاختلاف
* (57) تنویرالصحیفہ فی تابعیة الی حنیفہ
* (58) شهادت امام حسین
* (59) تنشيط المبین
* (60) رسالہ فی الوفات
* (61) رسالہ فی المعراج
* (62) مختصر التاريخ
* (63) اصول التاريخ
* (64) الآثار الاول
* (65) تحفة الاخلا
* (66) جلا الابصار
* (67) الهداية المنيف
* (68) الرحلة الوافية
* (69) الرحلة الحجازية
* (70) حسرات المستر شدلوصال المرشد
* (71) عرس حضرت بانسہ
* (72) ملفوظ حضرت سید السادات
* (73) مقدمۃ التعلیق المختارعلى كتاب الآثار
* (74) تسہیل امنیچ فی اسماءر جال کتاب الحج
* (75) مقدمہ حاشیہ سیر کبیر وسیرصغیر۔
* (76) افضل الشمائل
* (77) سبیل الرشاد
* (78) رسالۃ النصیحہ
* (79) نظم الفوائد
* (80) محاسن یوسفی
* (81) حاشیہ فصوص الحکم
* (82) رسالہ اذکار واشغال۔
* (83) حاشیہ دیوان حماسہ
* (84) شرح قصیدہ بردہ۔
* (85) تحفۃ الاذہان
* (86) شرح الا یاغوجی
* (87) تقریب الاذہان۔
* (88) تحفۃ الاصحاب
* (89) عین الصواب
* (90) حاشیۃ النافع على ظفرة الزاوی
* (91) رسالہ فی الہیۃ القدیمہ والجد یدیدہ۔
* (92) غایۃ الکلام
* (93) زبدۃ الفرائد
* (94) کتاب العقائد
* (95) سائنس و کلام
* (96) نورالصباح شرح المصباح
* (97) ہدیۃ الطلاب
* (98) شرح ہدایۃ النو
* (99)حاشیہ الفیہ۔
* (100) تحفۃ الاخوان
* (101) دیۃ الاخلاف
* (102)المنتخب
* (103) سلسلۃ الذہب
* (104) تسہیل الصرف
* (105) جامع الفوائد
* (106) ارتقا الشرف
* (107) مقدمة الصرف
* (108) شرح ہدایۃ الصرف
* (109) شرح فصول اکبری۔

مذکورہ تصنیفات کے علاوہ مختلف کتب درسیہ پر حاشیہ بھی تحریر فرمایا مثلا حاشیہ شرح مسلم قاضی، حاشیہ میر زاہد، رسالۃ الحاشیہ علی حاشیہ غلام یی، حاشیہ شرح ہدایۃ الحکمۃ، حاشیہ شمس بازغہ، حاشیہ نورالانوار، حاشیہ اصول بزدوی، حاشیہ شرح مشکوۃ اور رسالہ سائنس و کلام کی چونتیس جلد میں تصنیف فرمائی جن میں صرف ایک جلد شائع ہوئی تھی۔
## شاگرد
* تحریک خلافت کے بانی مولانا محمد علی جوہر کے علاوہ پاکستانی عالم دین شیخ الاسلام ڈاکٹر محمد طاہرالقادری کے والد ڈاکٹر فرید الدین قادری بھی مولانا عبد الباری کے شاگردوں میں سے تھے۔
## وفات
4 رجب1344ھ بمطابق 19 جنوری 1926ء بروز بدھ کو انتقال ہوا۔

## حوالہ جات

زمرہ:1878ء کی پیدائشیں
زمرہ:1926ء کی وفیات
زمرہ:اتر پردیش سے آزادی ہند کے فعالیت پسند
زمرہ:بارہ بنکی، اتر پردیش کی شخصیات
زمرہ:بیسویں صدی کے ہندوستانی اسکالر
زمرہ:بھارتی اسکولوں و کالجوں کے بانیان
زمرہ:بھارتی مسلم شخصیات
زمرہ:لکھنوی شخصیات
زمرہ:مسلم مصنفین
زمرہ:فرنگی محل
زمرہ:بیسویں صدی کے ہندوستانی مسلمان
زمرہ:احناف
زمرہ:ماتریدی شخصیات
زمرہ:بانیان جمعیۃ علماء ہند